इलाम–२ उपनिर्वाचन, २०८१

वि.सं. २०८१ वैशाख १५ मा नेपालको इलाम निर्वाचन क्षेत्र नं. २ मा उपनिर्वाचन सम्पन्न भएको थियो। नेकपा (एमाले)का रहेका सुवासचन्द्र नेम्वाङको निधन भएपछि रिक्त रहेको स्थानमा उप-निर्वाचन भएको थियो। यस उपनिर्वाचनमा नेकपा (एमाले) तथा सुवासचन्द्र नेम्वाङका छोरा सुहाङ नेम्वाङ, नेपाली काङ्ग्रेसका डम्बर खड्का, राष्ट्रिय स्वतन्त्र पार्टीका मिलन लिम्बू, पहिचानवादीको समर्थनमा स्वतन्त्र उम्मेदवारी दिएका डकेन्द्र सिंह थेगिम गरि विभिन्न दल तथा स्वतन्त्र उम्मेदवार गरि २० जनाको उम्मेदवारी परेको थियो। बझाङ १ (क) प्रदेश सभा सदस्यको उपनिर्वाचनसँगै निर्वाचन सम्पन्न भएको थियो। नेकपा (एमाले)का उम्मेदवार सुहाङ नेम्वाङ यस उप निर्वाचनमा २७,७७२ मत ल्याएर निर्वाचित भएका थिए।

 पृष्ठभूमि 

प्रतिनिधि सभा निर्वाचन, २०७९मा एमालेका उम्मेदवार रहेका सुवासचन्द्र नेम्वाङले निकटतम प्रतिद्वन्द्वी रहेका नेपाली काङ्ग्रेसका डम्बर खड्कालाई ११४ मतान्तर सहित पराजित गरेका थिए। नेम्वाङले ३०,०२० मत ल्याउँदा खड्काले २९,९०६ मत प्राप्त गरेका थिए। २४ भदौ २०८० मा, हृदयाघातका कारण नेम्वाङको निधन भएको थियो। सोही रिक्त रहेको पदमा उप निर्वाचन सम्पन्न भएको थियो। यो निर्वाचन क्षेत्र १ लाख १५ हजार ८८ मतदाता रहेका छन् भने उप निर्वाचनमा ६६ हजार मत खसेको थियो जुन कुल मतको ५७% हो।

 नतिजा 

 सन्दर्भ सामग्रीहरू 

श्रेणी:इलाम जिल्ला
श्रेणी:नेपालका उपनिर्वाचनहरू